Minn L- Imżebbel . . . il- pulċinell ta' Ġeżebel . . . Ladarba jiena nikteb l- istejjer , ejja nibdew bi storja qasira . Nagħmlu mod li int astronawta , u l- vettura spazjali tiegħek titlef il- kontroll u tikkraxxja fuq pjaneta mhux magħrufa . Meta tiġi f' sensik u tinduna li ma weġġatx gravi , l- ewwel tliet mistoqsijiet li jiġuk f' moħħok ikunu : Fejn ninsab ? Kif nista' nsir nafu dan ? X' għandi nagħmel ? Barra tibda tara veġetazzjoni mhux tas- soltu , u jkun hemm arja biex tieħu nifs ; id- dawl tax- xemx ikun iżjed sfajjar milli tiftakru , u iżjed kiesaħ . Idur biex tħares lejn is- sema , iżda tieqaf . Bħal sajjetta fil- bnazzi tħoss sentiment jaqtak minn ġewwa : jekk ma tħarisx , ma jkollokx għala tkun taf li tinsab , aktarx , mili 'l bogħod mid- dinja u li mhux possibbli terġa' lura : sakemm dan ma tkunx tafu , tkun ħieles li temmen li trid - u tħoss speċi ta' tama , imċajpra , pjaċevoli , iżda xi ftit ħatja . Titfa' ħarstek fuq l- istrumenti tiegħek : dawn jistgħu jkunu bil- ħsara , u sewwasew kemm ma tafx . Iżda tieqaf , mismut minn biża' ta' f' daqqa waħda : kif tista' tafda f' dawn l- istrumenti ? Kif tista' tkun ċert li m' humiex se jiżgwidawk ? Kif tista' tkun taf jekk dawn jaħdmux f' dinja oħra ? U tersaq 'l hemm minn ħdejn l- istrumenti tiegħek . Issa tibda tistaqsi l- għala ma jkollok aptit tagħmel xejn . Ikun jidher ħafna iżjed sigur tistenna li b' xi mod jinqala' xi ħaġa ; ikun aħjar , tgħid bejnek u bejn ruħek , li ma taqlax terremoti . Sew fil- bogħod , tara xi tip ta' ħlejjaq ħajjin ġejjin viċin ; ma tkunx taf jekk humiex umani , iżda jimxu fuq żewġ saqajn . Mela dawn , taqgħtaha int , li se jgħidulek x' tagħmel . U ħadd qatt ma jisma' bik iżjed . Din fantażija tgħid int ? Int ma kont qatt tagħmel hekk ? Imma dan huwa l- mod kif il- biċċa l- kbira tan- nies iqattgħu ħajjithom , hawn , f' din id- dinja . Il- maġġoranza tan- nies jqattgħu l- ġranet tagħhom jagħmlu minn kollox biex jaħarbu minn dawn it- tliet mistoqsijiet , li t- tweġibiet tagħhom isejsu kull ħsieb , sentiment jew azzjoni , irrilevanti jekk humiex konxji minn dan jew le : Fejn qiegħed ? X' għandi nagħmel ? Sakemm jilħqu jikbru biżżejjed biex jifhmu dawn il- mistoqsijiet , in- nies jaħsbu li jkun jafuhom t- tweġibiet . Fejn qiegħed ? X' għandi nagħmel ? Hawn , ma jkunux ċerti wisq - iżda t- tweġiba tas- soltu tkun : dak li jagħmel kulħadd . L- unika problema tkun li dawn ma jkunux attivi wisq , lanqas kunfidenti wisq , u lanqas tant kuntenti - u jħossu , ġieli , biża' bla raġuni u ħtija mhux identifikata , li la jkunu jistgħu jispjegawha u lanqas jeħilsu minnha . Qatt ma jkunu skoprew il- fatt li l- problema tkun ġejjja minn dawn it- tliet mistoqsijiet mhux imweġbin - u li xjenza waħda biss tista' tweġibhom : il- filosofija . Il- filosofija tistudja in- natura fundamentali ta' l- eżistenza , tal- bniedem , u tar- relazzjoni tal- bniedem ma' l- eżistenza . Bil- kontra tax- xjenzi speċjali , li jittrattaw biss aspetti partikulari , il- filosofija tirrigwarda dawk l- aspetti ta' l- univers li jappartienu lil kull ma jeżisti . Fil- qasam tal- konjizzjoni , ix- xjenzi speċjali huma s- siġar , iżda l- filosofija hija l- ħamrija li tagħmel lill- foresta possibbli . Il- filosofija mhix se tgħidlek , ngħidu aħna , jekk int tinsabx fi New York City jew f' Żanżibar ( għad li tagħtik il- mezzi biex issir taf ) . Iżda araw kieku x' tgħidlek : Tinsab f' univers immexxi minn liġijiet naturali u allura , stabbli , ferm , assolut u li tista' tkun tafu ? Jew tinsab f' tgerfix li ma jinftehimx , f' dimensjoni ta' għeġubijiet li ma jitfissrux , fi fluss li ma tistax tkun tafu jew tbassru , u li moħħok ma jasalx jaqbad ? L- affarijiet li tara madwarek huma tassew , jew huma biss illużjoni ? Jeżistu b' mod indipendenti minn min jarahom , jew huma maħluqin minnu stess ? Huma l- oġġett jew is- suġġett tal- koxjenza tal- bniedem ? Huma dak li huma , jew jistgħu jinbidlu b' sempliċiment ġest mill- koxjenza tiegħek , ngħidu aħna bħal xi xewqa ? In- natura ta' l- azzjonijiet tiegħek , kif ukoll ta' l- ambizzjoni tiegħek , se jkunu differenti , dejjem skond liema sett ta' risposti tinzerta taċċetta . Dawn ir- risposti huma il- provinċja tal- metafiżika : l- istudju ta' l- eżistenza fiha nnfisha , jew , kif kien qalha , ta' " l- essri qua essri " - il- fergħa l- bażika tal- filosofija . Tilħaq x' tilħaq bħala konklużjoni , se tkun iffaċċjat bil- ħtieġa li twieġeb mistoqsija korollarja oħra : Kif nafu dan ? Ladarba l- bniedem ma jafx kollox u mhux infallibbli : ikollok tiskopri x' tista' tgħodd bħala għarfien , u kif se tipprova l- validità tal- konklużjonijiet tiegħek . Il- bniedem jikseb l- għarfien permezz ta' proċess tar- raġuni , jew b' xi tħabbira ħin bla waqt minn xi setgħa sopranaturali ? Hija r- raġuni fakultà li tidentifika u tintegra l- materjal ipprovdut mis- sensi tal- bniedem , jew hija sostnuta minn ideat innati ? Ir- raġuni hija kompetenti sabiex tipperċepixxi r- realtà , jew forsi l- bniedem għandu xi fakultà konjittiva oħra li hi aqwa mir- raġuni ? Jista' l- bniedem jikseb iċ- ċertezza , jew huwa ddestinat biex ikun f' dubju dejjiemi ? Kemm tkun kunfidenti fik innifsek , u kemm ikollok suċċess , mhux se jkun dejjem l- istess - jiddependi liema sett ta' risposti taċċetta . Dawn it- tweġibiet huma l- provinċja ta' l- epistemoloġija , it- teoriji ta' l- għarfien , li tistudja l- mezzi ta' konjizzjoni tal- bniedem . Dawn iż- żewġ fergħat huma s- sisien teoretiċi tal- filosofija . It- tielet fergħa , li hija l- etika , tista' titqies bħala t- teknoloġija tagħha . L- etika ma tgħoddx għal kull ma jeżisti , iżda biss lill- bniedem , u tapplika għal kwalunkwe aspett ta' ħajtu : il- karattru tiegħu , l- għemil tiegħu , il- valuri tiegħu , ir- relazzjoni tiegħu ma' l- eżistenza kollha kemm hi . L- etika , jew il- moralità , tiddefinixxi kodiċi ta' valuri li jiggwidaw l- għażliet u l- azzjonijiet tal- bniedem - l- għażliet u l- azzjonijiet li jiddeterminaw id- direzzjoni ta' ħajtu . Bħalma l- astronawta fl- istorja tiegħi ma kienx jaf x' se jaqbad jagħmel , għax ma riedx ikun jaf fejn jinsab jew kif se jiskopri , hekk intom : ma tistgħux tkunu tafu x' għandkom tagħmlu sakemm ma tkunux tafu n- natura ta' l- univers tagħkom , in- natura tal- mezzi ta' konjizzjoni tagħkom , u n- natura tagħkom stess . Qabel ma tikkonsidra l- etika , l- ewwel trid twieġeb il- mistoqsijiet imressqa mill- metafiżika u mill- epistemoloġija : Il- bniedem huwa essri razzjonali li kapaċi jittratta mar- realtà , jew huwa każ mitluf ta' barrani u għami u - sifja midrus mill- fluss universali ? Is- suċċess u t- tgawdija huma possibbli għall- bniedem f' did- dinja , jew huwa ddestinat għall- falliment u l- istmellija ? Dejjem skond it- tweġibiet , int tista' tgħaddi biex tikkunsidra l- mistoqsijiet imressqa mill- etika : X' inhu t- tajjeb u l- ħażen għall- bniedem , u għaliex ? Għall- bniedem , l- iktar ħaġa importanti għandha tkun it- tiftixa għall- ferħ , jew il- ħarba mit- tbatija ? Bħala l- iskop ta' ħajtu , għandu jżomm ir- realizzazzjoni tiegħu nnifsu , jew il- qirda tiegħu stess ? Għandu l- bniedem isegwi l- valuri tiegħu , jew għandu jpoġġi l- interessi ta' l- oħrajn qabel tiegħu stess ? Għandu l- bniedem ifittex l- hena jew is- sagrifiċċju tiegħu nnifsu ? M' għandix għalfejn noqgħod insemmi l- konsegwenzi differenti ta' dawn iż- żewġ settijiet ta' tweġibiet . Tistgħu tarawhom kullimkien - ġo fikom u madwarkom . It- tweġibiet li tagħtina l- etika jiddeterminaw kif il- bniedem għandu jmur ma' bnedmin oħrajn : u din tiddetermina r- raba' fergħa tal- filosofija : il- politika , li tiddefinixxi l- prinċipji ta' sistema soċjali suret in- nies . Bħala eżempju tal- funzjoni tal- filosofija , il- filosofija politika ma tgħidlekx kemm razzjon ta' gass għandu jingħatalek u f' liema ġurnata tal- ġimgħa , imma tgħidlek jekk il- gvern għandux id- dritt li jimponi r- razzjonar fuq xi ħaġa . Il- ħames u l- aħħar fergħa tal- filosofija hija l- estetika : l- istudju ta' l- arti , li huwa msejjes fuq il- metafiżika , fuq l- epistemoloġija u fuq l- etika . L- arti tirrigwarda l- ħtiġijiet , u l- imliegħ mill- ġdid , tal- koxjenza tal- bniedem . Issa wħud minnkom forsi jgħiduli , kif jagħmlu ħafna nies : " U ejja ! Jiena qatt ma naħseb f' termini daqstant astratti . Jiena rrid nikkonċentra fuq problemi reali ta' kuljum , partikulari u konkreti . X' għandi x' nambiha l- filosofija ? " Ir- risposta tiegħi hi : sabiex tkun tista' tiffaċċja problemi reali ta' kuljum , partikulari u konkreti , jiġifieri , sabiex ikollok il- ħila tgħix fid- dinja . Int tista' tgħidli , kif jagħmlu l- biċċa l- kbira , li qatt ma kont influwenzat mill- filosofija . Hemm ikolli nitolbok tivverifika dik l- istqarrija . Qatt ħsibt jew għedt : " Qatt tkun daqstant ċert - ħadd ma jista' jkun ċert fuq xi ħaġa . " Dik tkun ħadtha mingħand ( u m' għand ħafna u ħafna oħrajn ) , anke jekk taf qatt ma tkun smajt bih . Jew : " Din taf tkun tajba fit- teorija , iżda ma taħdimx fil- prattika " . Dik tkun ġibtha mingħand . Inkella : " Dak li għamilt veru tan- nejk , imma hi ħaġa umana , ħadd m' huwa perfett f' did- dinja . " Dik tkun sraqtha lil Jew : " Din taf tkun vera għalik , iżda mhix vera għalija . " Tkun ħadtha lil . Inkella : " Ma stajtx nagħmel mod ieħor . Ħadd m' għandu kontroll fuq li jagħmel . " Dik tkun bramtha lil . Jew : " Ma nistax nipprovaha , iżda jiena nħoss illi vera . " Dika tkun ħadtha m' għand . Inkella : " Din hija loġika , imma l- loġika m' għandha x' taqsam xejn mar- realtà . " M' għand Kant ukoll . Jew : " Hija ħażina , għax hi egoista . " Erġajt , m' għand Kant . Ġieli qatt smajtu lill- attivisti ta' llum jgħidu : " Aġixxi l- ewwel , aħseb wara " ? Dawk ħaduha lil . Xi wħud forsi jwieġbu : " Dażgur , għedt dawk l- affarijiet fi drabi differenti , iżda m' għandix għalfejn nemmen dak kollu l- ħin kollu . Seta' kien veru lbieraħ , iżda mhux minnu llum . " Tkunu ħadtuha m' għand Hegel . Forsi tgħidu : " Il- konsistenza hija l- fatat ta' mħuħ żgħar . " Tkunu ħadtuha minn moħħ tassew żgħir fil- fatt , . Forsi tgħiduli : " Iżda wieħed ma jistax jagħmel kompromess u jissellef ideat differenti minn filosofiji differenti skond il- bżonn tal- mument ? " Dik tkunu ġibtuha m' għand , li kien ħadha mingħand William James . Issa staqsu lilkom infuskom : jekk m' intomx interessati f' ideat astratti , għala int , u l- bnedmin kollha , tħossukom kostretti li tużawhom ? Il- biċċa hi li l- ideat astratti huma integrazzjonijiet konċettwali li jinkorporaw numru infinit ta' ħwejjeġ konkreti , u li , mingħajr ideat astratti ma tkunx tista' tiffaċċja l- problemi reali , ta' kuljum , partikulari u konkreti . Tkun fil- qagħda ta' tarbija għadha titwieled , li għaliha kull oġġett huwa fenomenu bla preċedent u uniku . Id- differenza bejn l- istat mentali tagħha u tiegħek tkun fin- numru ta' integrazzjonijiet kunċettwali li moħħok ikun ħadem . Dwar il- bżonn li tintegra l- osservazzjonijiet , l- esperjenzi u l- għarfien tiegħek f' ideat astratti , jiġifieri , fi prinċipji , m' għandekx għażla . L- unika għażla li għandek hi jekk dawn il- prinċipji humiex veri jew foloz , jekk jirrappreżentawx il- konvinzjoni konxja u razzjonali tiegħek , jew jekk humiex xi kawlata ta' ideat maħtufin bl- addoċċ , u li s- sorsi , il- validità , il- kuntest u l- konsegwenzi tagħhom ma tafhomx . U li kieku kont tafhom , aktarx kont titlaqhom tiġri , bħal meta jkollok xi patata taħraq f' idek . Iżda l- prinċipji li taċċetta ( konxjament jew subkonxjament ) jistgħu jmeru jew jikkontradixxu lil xulxin . Huma , wkoll , iridu jiġu integrati . X' jintegrahom ? Sistema filosofika hija viżjoni integrata ta' l- eżistenza . Bħala essri uman , m' għandekx għażla dwar il- fatt li teħtieġ xi filosofija . L- unika għażla li għandek hi jekk tiddefenixxix il- filosofija tiegħek permezz ta' proċess konxju , razzjonali u dixxiplinat u b' deliberazzjoni skruplożament loġika , jew jekk tħallix lis- subkonxju tiegħek jakkumula munzell imbarazz ta' konklużjonijiet bla bażi , ġeneralizzazzjonijiet foloz , kontradizzjonijiet mhux definiti , slogans mhux magħrblin , u xewqat dubji u biżgħat mhux definiti , mitfugħin gozz flimkien b' ċikka , iżda integrati mis- subkonxju tiegħek f' speċi ta' filosofija mħawda , u mwaħħdin f' ħaġa solida waħda : id- dubju fik innifsek , bħal piż fil- post fejn kellhom jikbru l- ġwienaħ ta' moħħok . Tgħiduli , kif jagħmlu ħafna , li mhux dejjem faċli li taġixxi fuq prinċipji astratti . Le , mhux faċli . Iżda kemm hu iżjed diffiċli li jkollok taġixxi fuqhom bla ma taf x' inhuma ? Is- subkonxju tiegħek hu bħal kompjuter , iżda ferm iżjed kumpless minn kwalunkwe kompjuter li jista' jibni l- bniedem , u l- funzjoni ewlenija tiegħu hija l- integrazzjoni ta' l- ideat tiegħek . Il- moħħ konxju tiegħek . Jekk teħel , u jekk ma tilħaq l- ebda konvinzjoni soda , is- subkonxju tiegħek ikun ipprogrammat ta' ħorrox borrox , u tintreħa f' idejn il- qawwa ta' ideat li lanqas taf li blajt . Iżda mod jew ieħor , il- kompjuter tiegħek jagħtik karti stampati , kuljum f' kull siegħa , fil- forma ta' emozzjonijiet , li huma stimi ta' malajr ta' kull ma hemm madwarek , maħdumin skond il- valuri tiegħek . Jekk ipprogrammajt il- kompjuter tiegħek permezz tal- ħsieb konxju , tkun taf in- natura tal- valuri u l- emozzjonijiet tiegħek . Jekk le , ma tkunx tafhom . Ħafna , l- iżjed illum , jgħidu li l- bniedem ma jistax jgħix bil- loġika biss , li fin- natura tiegħu hemm element emozzjonali x' tikkunsidra , u li huma jafdaw fuq il- gwida ta' l- emozzjonijiet tagħhom . Ħeqq , hekk għamel l- astronawta fl- istorja tiegħi . Iċ- ċajta waqgħet fuqu , u fuqkom . Il- valuri u l- emozzjonijiet tal- bniedem huma determinati mill- viżjoni fundamentali tiegħu tal- ħajja . Il- programmatur aħħari tas- subkonxju tiegħu hija l- filosofija - dik ix- xjenza li , skond l- emozzjonisti , hija impotenti biex taffettwa jew tippenetra l- misteri mudlama ta' l- emozzjonijiet tagħhom . Il- kwalità ta' dak li jagħtik kompjuter hija determinata mill- kwalità ta' dak li tagħtih . Jekk is- subkonxju tiegħek ikun ipprogrammat bl- addoċċ , dak li se jagħtik se jkollu xeħta simili . Akarx smajtu bit- terminu elowkenti ta' l- operaturi tal- kompjuters , " gigo " , " garbage in , garbage out " , li jfisser " irmixk titfa' , irmixk tieħu . " L- istess formula tgħodd għar- relazzjoni bejn il- ħsieb tal- bniedem u l- emozzjonijiet tiegħu . Bniedem li jimxi bl- emozzjonijiet biss huwa bħal xi ħadd immexxi minn kompjuter li ma jistax jaqra l- karti stampati li joħroġlu . Ma jafx jekk l- ipprogrammar tiegħu hux veru jew falz , hux tajjeb jew ħażin , jekk hux issettjat biex iwasslu għas- suċċess jew għall- qirda , jew jekk jaqdix l- għanijiet tiegħu jew inkella ta' xi setgħa ħażina li ma jistax isir jafha . Ikun għami f' żewġ sensi tal- kelma : għami għad- dinja ta' madwaru u għad- dinja ta' ġo fih stess , bla ħila li jifhem xi ftit ir- realtà jew il- mottivi tiegħu stess . U jkun fit- terrur kroniku tat- tnejn . L- emozzjonijiet m' humiex l- għodod tal- konjizzjoni . Il- bnedmin li m' humiex interessati fil- filosofija huma l- iżjed li jeħtiġuha b' mod urġenti , għax huma dawk l- iżjed vulnerabbli għall- qawwa tagħha . Il- bnedmin li m' humiex interessati fil- filosofija jassorbu l- prinċipji tagħha mill- atmosfera kulturali ta' madwarhom : mill- iskejjel , mill- kulleġġi , mill- kotba , mir- rivisti , mill- ġurnali , mill- films , mit- televiżjoni , eċċ . Min jintotah it- ton ta' kultura ? Xi erba' min- nies : il- filosofi . Oħrajn isegwu r- rotta tagħhom , jew b' konvinzjoni , jew għax hekk . Għal xi mitejn sena , minħabba l- influwenza ta' Immanuel Kant , ix- xejra dominanti tal- filosofija kellha l- mira lejn għan wieħed biss : il- qirda tal- moħħ tal- bniedem , tal- kunfidenza tiegħu fil- qawwa tar- raġuni . Illum qegħdin naraw il- quċċata ta' din ix- xejra . Meta l- bnedmin jabbandunaw ir- raġuni , jintebħu li mhux biss l- emozzjonijiet tagħhom ma jistgħux jiggwidawhom , iżda wkoll li ma jistgħu jħossu l- ebda emozzjoni ħlief waħda : it- terrur . Il- firxa tal- vizzju tad- droga fost iż- żagħżagħ imrobbijin bil- modi intelletwali ta' llum , juri l- istat intern insopportabbli ta' bnedmin imċaħħdin mill- mezzi ta' konjizzjoni tagħhom , u li jfittxu li jaħarbu mir- realtà , mit- terrur ta' l- impotenza tagħhom li jittrattaw ma' l- eżistenza . Araw din il- biża' mill- indipendenza li għandhom iż- żgħażagħ , u dik ix- xewqa frenetika li " jappartienu " , li jissiebħu ma' xi grupp , klikka jew qatgħa . Il- biċċa l- kbira minnhom qatt ma semgħu bil- filosofija , iżda jħossu li jeħtieġu xi risposti fundamentali għall- mistoqsijiet li ma jazzardawx jistaqsu . U jittamaw li t- tribù se tgħidilhom kif jgħixu . Ikunu lesti jinġarru minn kwalunkwe saħħar , guru , jew dittatur . Waħda mill- iżjed ħwejjeġ perikolużi li jista' jagħmel bniedem hi li jċedi l- awtonomija morali tiegħu lill- oħrajn : bħall- astronawta fl- istorja tiegħi : ma jafx jekk il- ħlejjaq li qed jara humiex umani , avolja jimxu fuq żewġ saqajn . Issa taf tistaqsini : Jekk il- filosofija tista' tkun tant ħażina , għalxiex wieħed għandu jistudjaha ? Partikularment , għala għandu wieħed joqgħod jistudja t- teoriji filosofiċi li huma evidentament foloz , li ma jagħmlux sens , u li m' għandhom l- ebda rabta mal- ħajja ta' kuljum ? It- tweġiba tiegħi hi : biex tipproteġi lilek innifsek , u lill- verità , lill- ġustizzja , lil- libertà , u lil kull valur li qatt kellek jew li jista' jkollok . Mhux il- filosofiji kollha huma ħżiena , għalkemm ħafna minnhom huma , l- iżjed dawk ta' l- istorja moderna . Mill- banda l- oħra , fir- radiċi ta' kull trijonf iċċivilizzat - bħax- xjenza , it- teknoloġija , il- progress , il- libertà - fl- għeruq ta' kwalunkwe valur li ngawdu llum , inkluż it- twelid ta' dan il- pajjiż , għandek issib il- kisbiet ta' raġel wieħed , li għex iżjed minn elfejn sena ilu : Aristotile . Jekk ma tħossu xejn ħlief dwejjaq meta taqraw dawk it- teoriji tista' tgħid bla sens ta' xi filosfi , nikkumpatikom . Iżda jekk twarrbuhom fil- ġenb , u tgħidu : " Għala għandi għalfejn nistudja dawk il- ħmerijiet meta naf li ma jagħmlux sens ? " - tiżgarraw . Dawk huma ħmerijiet , iżda int dan ma tafux ; qatt sakemm tibqa' taċċetta l- konklużjonijiet kollha tagħhom u dawk id- daqsxejn ta' frażijiet vizzjużi ġġenerati minn dawn il- filosfi . U lanqas sakemm ma tkunx kapaċi tikkonfutihom . Dawk il- ħmerijiet jittrattaw ma' l- iżjed kwistjonijiet kruċjali ta' ħajja u mewt ta' l- eżistenza tal- bniedem . Fil- qofol ta' kull teorija filosofika sinifikanti hemm kwistjoni leġittima , fis- sens li jkun hemm ħtieġa ġenwina tal- koxjenza tal- bniedem , li xi teoriji jipprovaw jikkjarifikawha u oħrajn jittantaw joskurawha u jikkorrompuha , sabiex jimpedixxu lill- bniedem milli xi darba jiskopri . Il- battalja tal- filosfi hija l- battalja għall- moħħ tal- bniedem . Jekk inti ma tifhimx it- teoriji tagħhom , mela inti vulnerabbli għall- agħar uħud fosthom . L- aqwa mod kif tistudja l- filosofija huwa li tittrattaha kif wieħed jittratta storja tad- ditektivs : segwi kull traċċa , ħjiel u implikazzjoni , sabiex tiskopri min huwa l- qattiel u min huwa l- eroj . Il- kriterju ta' din is- sejba huwa żewġ mistoqsijiet : Għalfejn ? u Kif ? Jekk ċertu twemmin partikulari jidher tajjeb , għaliex ? Jekk twemmin ieħor jinstema' ħażin , għaliex ? U kif qiegħed jitwassal ? M' intx se ssib ir- risposti kollha minnufih , iżda tibda tikseb karatteristika imprezzabbli : il- ħila li taħseb f' termini ta' essenzjali . Xejn ma jingħata lil bniedem awtomatikament , la l- għarfien , la l- kunfidenza fih innifsu , lanqas il- mod kif juża moħħu . Kull valur li jeħtieġ jew irid irid ikun skopert , mitgħallem u miksub , anke l- qagħda suret in- nies ta' ġismu . F' dan ir- rigward , irrid ngħid li minn dejjem ammirajt il- qagħda tal- gradwati mill- West Point - qagħda li tipprojetta lill- bniedem f' kontroll kburi u dixxiplinat fuq ġismu . Iva , it- taħriġ filosofiku jagħti lill- bniedem dik il- qagħda intellettwali t- tajba - kontroll kburi u dixxiplinat fuq moħħu . [ . . . ] ( Parti minn magħmul minn lill- Klassi tal- Gradwati ta' l- Akkademja Militari ta' l- Istati Uniti , f' West Point , New York , nhar is- 6 ta' Marzu , 1974 ) . Mużika : 2112 - Rush ( Jgħidu x' jgħidu , is- Sinjura Ayn Rand , bl- Oġġettiviżmu kollu tagħha , aktarx qatt m' hija se ssib postha fil- Panteon tal- Filosofi tiegħi . Għal dan hemm ħafna raġunijiet , iżda forsi mhux lok noqgħod infettaq fihom hawn , l- iżjed meta tqis l- iskop ewlieni ta' din is- sensiela . Biżżejjed ngħid li l- attakki spissi tagħha fuq Immanuel Kant u Karl Marx jidhruli assurdi , biex ma nsemmix ukoll l- affinità romantika żejda li kellha ma' l- Istati Uniti u l- kapitaliżmu tal- marka laissez - faire . Barra dan , il- fehim tagħha ta' l- epistemoloġija ħafna drabi jidhirli wkoll pjuttost fjakk , fil- waqt li ħafna drabi t- teżijiet tagħha narahom neqsin mill- profondità , u agħar minn hekk , spiss wkoll mis- sinċerità . Forsi kien ikun aħjar għaliha li kkonċentrat biss fuq il- kitba ta' l- istejjer , għax minn daqshekk għandha stejjer tassew sbieħ u ħelwin . : ) Biex inkun għedt kollox , dawn is- soltu ksuħat tiegħi ma jnaqqsu xejn mis- siwi ta' l- appell tagħha għal tħaddim xieraq tal- falkultà tar- raġuni , u wisq anqas mill- enfasi tagħha fuq il- ħtieġa ta' l- għarfien tajjeb tal- filosofija . Kien proprju għalhekk li għal din id- darba għażilt li nittraduċi dan id- diskors . Iżda mill- banda l- oħra , dan kollu nistgħu nsibuh iswed fuq l- abjad fil- kitbiet tal- ħassieba l- oħrajn kollha , u allura sinjuri segwaċi ta' Rand : tantx taraw kbir u tagħmlu għaġeb , m' hemm xejn tant oriġinali f' did- difiża elokwenti tal- valur tal- ħsieb uman . Iżda minkejja li ftit li xejn nara għajn m' għajn ma' Ayn Rand , xorta waħda għażilt li nittraduċi parti twila mhux ħażin minn dan id- iskors taghħa . Qabelxejn , għax xorta waħda nammiraha bħala persuna , l- iżjed għat- temperament u l- qawwa interjuri tal- personalità tagħha , u t- tieni , biex issa ħadd ma jiġi joqgħod jgħidli li f' dawn l- affarijiet jien dejjem kontra n- nisa . . . ) Ħuġġieġa Oħra minn L- Imżebbel Ħin : - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .